อยากรู้ว่าฉีดยาคุมทำไห้ประจำเดือนมาบ่อยหรอค่ะ เพราะว่าประจำเดือนมาตั้งแต่วันที 1/08/62จนมาถึงวันที่23/08/62ยังไม่หยุดเลยค่ะต้องทำไงดีค่ะ เพราะมาทุกวันแบบนี้ก็เหนื่อยค่ะรึว่าเราไม่ถูกกับการชีดยาคุมค่ะ? เกี่ยวกันไหม แล้วมียาตัวไหนช่วยได้ไหมค่ะ???
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน ผลข้างเคียงของการฉีดยา มักทำให้เกิดเลือดออกกะปริดกะปรอย หรือทำให้ประจำเดือนมาบ่อย มาติดต่อกันนานได้ แต่เมื่อฉีดต่อเนื่องไปซัก 2-3 เข็ม ประจำเดือนก็มักจะขาดหายไปดังนั้น การที่มีเลือดออกมานานตั้งแต่ 1-23 ส.ค. หากไม่ได้มีอาการปวดท้องมากร่วมด้วย ก็น่าจะเกิดจากผลข้างเคียงจากยาฉีดได้ อย่างไรก็ตาม หากมีเลือดออกนานต่อเนื่อง อาจส่งผลให้เกิดภาวะโลหิตจางตามมาได้ แนะนำควรไปพบแพทย์เพื่อพิจารณาให้ยาฮอร์โมนเอสโตรเจนเสริม หรือให้ยาเม็ดคุมกำเนิดแบบฮอร์โมนรวมร่วมไปด้วย เพื่อให้เลือดหยุดไหลค่ะ รวมถึงเพื่อตรวจด้วยว่ามีสาเหตุจากโรคอื่นๆ หรือไม่ เช่น มดลูกอักเสบ มีการตั้งครรภ์แล้วมีภาวะแท้งเกิดขึ้น มะเร็งปากมดลูก เป็นต้นหากไม่ได้เกิดจากสาเหตุอื่นๆ หลังจากครบกำหนดฉีดยาคุม ก็อาจพิจารณาเปลี่ยนเป็นยาเม็ดคุมกำเนิด หรือฉีดยาคุมกำเนิดชนิดที่ฉีดทุก 1 เดือนแทน ซึ่งจะมีผลข้างเคียงเรื่องเลือดออกผิดปกติน้อยกว่าค่ะ